องค์การบริหารส่วนตำบลเนินศาลา

เนินศาลา เป็นองค์กรปกครองส่วนท้องถิ่นประเภทองค์การบริหารส่วนตำบล ที่ครอบคลุมพื้นที่ทั้งหมดของตำบลเนินศาลา และตำบลหาดสูง ในอำเภอโกรกพระ จังหวัดนครสวรรค์ ตั้งเป็นสภาตำบลเนินศาลาปี พ.ศ. 2516 วันที่ 24 สิงหาคม พ.ศ. 2516 และยกฐานะขึ้นเป็นองค์การบริหารส่วนตำบลเนินศาลาในปี พ.ศ. 2539 วันที่ 25 ธันวาคม พ.ศ. 2539 

ปี พ.ศ. 2567 กระทรวงมหาดไทยสำรวจพื้นที่องค์การบริหารส่วนตำบลหาดสูง มีประชากรเพียง 1,819 คน และ 701 หลังคาเรือน ซึ่งไม่ผ่านเงื่อนไขในการจัดตั้งองค์การบริหารส่วนตำบล (ประชากรสองพันคนขึ้นไป) ควรควบรวมกับองค์กรปกครองส่วนท้องถิ่นใกล้เคียง ปี พ.ศ. 2568 จึงรวมองค์การบริหารส่วนตำบลหาดสูงเข้ากับองค์การบริหารส่วนตำบลเนินศาลา วันที่ 10 มิถุนายน พ.ศ. 2568  

ปัจจุบันองค์การบริหารส่วนตำบลเนินศาลา จึงมีพื้นที่ทั้งหมด 2 ตำบล ได้แก่ ตำบลเนินศาลา และตำบลหาดสูง มีพื้นที่รวม 38.96 ตารางกิโลเมตร (24,350.1 ไร่) ประชากร 4,646 คน และ 1,804 หลังคาเรือน 

 อ้างอิง 

เนินศาลา
หมวดหมู่:อำเภอโกรกพระ